नलवाटी को सूखा घोषित कराे और दे दो मुआवजा
नलवाटीविकास समिति की मासिक बैठक का आयोजन समिति कार्यालय में किया गया। जिसकी अध्यक्षता समिति प्रधान भानाराम पूर्व डीएसपी ने की। नलवाटी में बरसात की कमी के बावजूद सरसों, चने, गेहूं की फसलों की बिजाई सिंचाई की व्यवस्था नहींं होने पर खेद जताया।
मुख्यमंत्री ने 28 मई को घोषणा की थी कि सभी नहरों मे पानी टेल तक पहुंचाकर जोहड़ों को नहरी पानी से भरवाया जाएगा, लेकिन अभी तक क्षेत्र के किसी भी सूखे जोहड़ में नहरी पानी नही डाला गया। ऐसे में नलकूपों द्वारा सिचाई कैसे हो सकती है। सूखे के कारण ग्वार बाजरे की पैदावार नहीं मिल पाई। अब बारिश की कमी के कारण सरसों, चने गेहूं की बिजाई नहीं हो पा रही है। ऐसे में सरकार अपना नहरी पानी टेल तक पहुंचा देती तो इस क्षेत्र के किसान भी अपनी जमीन में पैदावार ले सकते हैं।
अब यहां बिजाई नहीं हो पा रही है ऐसे में सरकार को इस क्षेत्र को सूखा क्षेत्र घोषित करके क्षेत्र के किसानों को 25 हजार प्रति एकड़ के हिसाब से मुआवजा देना चाहिए। बैठक में अजीत चौधरी, घीसाराम सरपंच, जगराम डेलीगेट, सरजीत, हरफूल, लिच्छाराम समाज सेवी, जुगलाल प्रधान, कृष्ण खटाणा मुकेश कुमार आदि समिति सदस्य मौजूद रहे।
नलवाटी क्षेत्र के साथ भेदभाव
प्रधानने बताया कि नलवाटी क्षेत्र डार्क जोन क्षेत्र मे आता है। यहां भूमिगत जलस्तर 1000 फिट गहराई से अधिक गहराई जा चुका है। इस कारण इस क्षेत्र के अधिकांश नलकूप नकारा हो चुके हैं। यहां पीने के पानी की भी समस्या रहती है। ऐसे में नहरी पानी से क्षेत्र के गांवों के जोहड़ को नहरी पानी से भरवा दिया जाता तो पशुपालकों को मवेशियों, जंगली जीव जंतुओं करीब तीन दर्जन से अधिक लावारिश गायों को भी पेयजल से निजात मिल सकती थी, लेकिन इस क्षेत्र में कही भी पेयजल की व्यवस्था नहीं होने के कारण इनको पेयजल के लिए दर दर भटकना पड़ रहा है।
निजामपुर. नलवाटीविकास समिति की बैठक लेते प्रधान।
hin_Deva hin_Deva hin_Deva hin_Deva bho_Deva hin_Deva hin_Deva